**UVODNA RADIONICA**

**MEĐUPREDMETNE TEME:** Osobni i socijalni razvoj; Učiti kako učiti; Upotreba informacijske i komunikacijske tehnologije;

**PREDMETNA KORELACIJA**: Hrvatski jezik; Likovna kultura; Glazbena kultura; Informatika;

**ISHODI/UČENIK ĆE MOĆI**:

* globalno i selektivno razumjeti tekst pri slušanju i čitanju
* analizirati poznate citate o važnosti čitanja
* prepoznati poznate ličnosti, pronaći osnovne informacije o njima i predstaviti ih razredu
* razgovarati o čitalačkim afinitetima
* ispuniti upitnik o čitalačkim navikama
* registirarati se i unijeti pretplatu u digitalnu knjižnicu Oxford Reading Club
* istraživati digitalnu knjižnicu vodeći se uputama
* odigrati kratki Kahoot kviz
* koristiti tehniku čitanja 'skimming and scanning' u pronalasku naslova različitih žanrova
* pogledati kratki video o književnim žanrovima i prepoznati iste unutar digitalne knjižnice
* uraditi inicijalni test
* izdvojiti ključne i specifične informacije
* odabrati e-naslov unutar kolekcije prema vlastitom interesu
* detaljno opisati sliku poznate tematike
* samostalno čitati i/ili slušati određeni dio e-naslova
* pokazati razumijevanje pročitanog i/ili poslušanog kroz rješavanje zadataka razumijevanja
* pokazati razumijevanje vokabulara i/ili gramatičkih struktura kroz rješavanje zadataka vokabulara i/ili gramatike
* pronaći i spremiti nepoznate riječi koristeći funkcionalnosti ORC-a (*Vocabulary; Dictionary*)
* u parovima ili grupama diskutirati o pročitanom/poslušanom i razgovarati o iskustvu intenzivnog čitanja
* samostalno organizirati čitanje izvan nastave, u sklopu istraživačke projektne aktivnosti doma
* samostalno čitati odabrani e-naslov na ORC-u koristeći se svim funkcionalnostima digitalne knjižnice
* za vrijeme samostalnog čitanja pronaći i spremiti nepoznate riječi, pronaći i podcrtati najdraže ili najzanimljivije paragrafe/likove/opise, pronaći i snimiti odgovore na pitanja s početka radionice, rješavati zadatke razumijevanja, vokabulara i gramatike

**KLJUČNI POJMOVI:** *reading; e-books; authors; reading survey; reading club; Oxford Reading Club; book genres; dictionary; vocabulary list; pen (...)*

PRIJEDLOG TIJEKA AKTIVNOSTI:

1. Nastavnik/ica bira između zadanih uvodnih aktivnosti čiji je cilj grupna diskusija o čitanju**:**
* Učenik/ica u grupi nadopunjava i diskutira o poznatim izrekama o čitanju.
* Učenik/ica radi kratko online istraživanje, pronalazi informacije o zadanim autorima te ih ukratko prezentira ostatku razreda.
* Učenik/ica opisuje zadanu fotografiju i diskutira o čitanju vodeći se zadanim pitanjima.
1. Nastavnik/ica šalje mailom učeniku/ici poveznicu na upitnik o navikama čitanja.
2. Učenik/ica rješava upitnik.
3. Nastavnik/ica objašnjava učeniku/ici da će ove školske godine biti dio čitalačkog kluba- *Read Your Way to Better English* i postavlja pitanja o njihovim očekivanjima.
4. Nastavnik/ica pušta kratki video o digitalnoj knjižnici Oxford Reading Club.
5. Učenik/ica gleda i komentira video.
6. Nastavnik/ica vodi učenika/icu kroz proces registracije i aktiviranja digitalnog koda na ORC-u vodeći se uputama.
7. Učenik/ica ima 10 minuta u paru ili manjoj grupi istražiti novu, digitalnu knjižnicu. Vodi se danim ključnim informacijama.
8. Učenik/ica individualno ili u grupama rješava Kahoot kviz o ORC-u.
9. Učenik/ica koristi tehniku čitanja *Skimming and Scanning* kako bi istražio/la više o naslovima koji se nalaze u digitalnoj knjižnici.
10. Nastavnik/ica pušta video o književnim žanrovima, zaustavljajući ga kako bi učenik/ica pronašao/la primjere različitih književnih žanrova u svojoj novoj knjižnici.
11. Učenik/ica otkriva da u knjižnici postoje e-naslovi koji su različitih razina i raspravlja o tom koju razinu treba čitati.
12. Učenik/ica radi inicijalni test kako bi otkrio gdje treba početi. (Opcionalno- učitelj može zadati naslov i razinu).
13. Učenik/ica izabire naslov kojeg bi htio/htjela pročitati.
14. Učenik/ica otkriva više o naslovu i izabire jedan od načina da ostatku razreda opiše knjigu bez da da naziv iste. Ostali ju pokušavaju naći u ORC-u.
15. Učenik/ica čita i/ili sluša dio odabranog naslova individualno ili učitelj odabire da svi prvi put određeni naslov čitaju i slušaju skupa.

 Ako nastavnik/ica odluči, učenici određene dijelove naslova mogu čitati na glas dok slušaju. Ovaj korak nastavnik/ica prilagođava svojoj grupi.

1. Za vrijeme čitanja, nastavnik/ica pokazuje učeniku/ici kako koristiti različite funkcionalnosti ORC-a poput pronalaženja nepoznatih riječi, spremanja istih u vlastitu listu riječi, korištenje olovke kako bi podcrtao/la zanimljive rečenice.
2. Učenik/ica rješava zadatke razumijevanja, vokabulara i gramatike.
3. Nakon što je pročitao/la određeni dio naslova, učenik/ica u grupi raspravlja o pročitanom vodeći se pitanjima.
4. Učitelj daje učeniku/ici zadatak da doma, u sklopu istraživačke aktivnosti, dovrši čitanje naslova ili pak da izaberu nešt što im se sviđa te da koriste ORC kad god to požele.

Napomene: U ovoj je fazi najvažnije upoznati učenika/icu s novom knjižnicom i motivirati na čitanje.